Du rykker stadig frem i køen

Tenk, etter som tiden går er vi nærmere himmelen og Jesu gjenkomst i dag, enn igår. Verden sier- vi er en dag eldre, men vi kan si vi er en dag nærmere herlighet uten sidestykke. 

Å være frelst er det ypperste tilstand du kan være i som menneske. Det dreier seg ikke først og fremst om en følelse, selv om vi av og til kan merke det som en følelse. Det er en tilstand, som en ny skapning. Ja, bibelen beskriver oss som en ny type mennesker som ikke er som andre. Vi har fått Guds Ånd på innsiden, og vi lever i troen på Guds sønn. Det står at alt er mulig for Gud, men det står også skrevet at alt er mulig for den som tror! 
Se Mark 9.23
Jesus sa til ham: «Hvis du kan tro; alt er mulig for den som tror.»
Barnets far satte straks i å rope, og sa med tårer: «Herre, jeg tror. Hjelp min vantro!»

Derfor trenger ikke ventetiden være lang. Vi kan også be Gud om å gi oss tro, uten vantro. Da vil alle ting være mulig for oss. 

Problemet er ofte ikke «nok tro», men vantro. Vantro er å la hodet og intellektet styre deg, istedet for DHÅ. Du vil motta som et barn i tillit til ham når du ber, uten logisk tenkning. DHÅ vil vise deg hvordan, om du ber han om det!

Husk: Du rykker stadig frem i køen!

Amen